ખેડૂતોએ પાક વાવણી કર્યા બાદ વરસાદ ન વરસતા અને કેનાલો થકી મળતું પાણી પણ બંધ કરવામાં આવતા પાક નિષ્ફળતા તરફ ધકેલાઈ રહ્યો છે તો પશુપાલકોને તેઓના પશુઓ માટે ઘાસચારો પુરતા પ્રમાણમાં ન મળતા તેઓની હાલત પણ દયનીય દશામાં મુકાઈ જવા પામી છે ત્યારે પાટણ જીલ્લાને દુષ્કાળગ્રસ્ત જાહેર કરવાની માંગ ઉચ્ચારવામાં આવી રહી છે ત્યારે આજે સરસ્વતી તાલુકાના સરપંચો અને ખેડૂતોએ બગવાડા દરવાજા ખાતેથી રેલી યોજી પાટણ કલેક્ટરને આવેદનપત્ર આપવામાં આવ્યું હતું તેમાં જણાવવામાં આવ્યું હતું કે સરસ્વતી તાલુકામાં ઓછો વરસાદ વરસવાના કારણે તાલુકાને અછતગ્રસ્ત જાહેર કરવામાં આવે તેની સાથે ખેડૂતોના દેવા માફ કરવા, સુજલામ સુફલામ કેનાલોમાં પાણી છોડવા તથા વર્ષ ર૦૧૭-૧૮ ના ખેડૂતોના પાકના પાક વીમા આપવાની માંગ ઉચ્ચારવામાં આવી હતી તો સાથે પશુપાલકોને ઘાસચારો પુરો પાડવા અને ખેડૂતોના બોરના વીજ બિલ માફ કરવા રજૂઆત કરાઈ હતી અને દિન-૭ માં દુષ્કાળગ્રસ્ત તાલુકો જાહેર કરવામાં નહી આવે તો ગાંધી ચિંધ્યા માર્ગે આંદોલન કરવાની ચીમકી પણ આવેદનપત્રમાં ઉચ્ચારવામાં આવી હતી.